ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011820

ขอให้แก้ไขปัญหาเขม่าควันและกลิ่นเหม็นรบกวนจากการจำหน่ายหมูปิ้ง  บริเวณ ร้านจำหน่ายหมูปิ้ง ถนนกาญจนา (ไม่ทราบแขวงที่แน่ชัด) เขตตลิ่งชัน กรุงเทพมหานคร  จุดสังเกต ร้านจำหน่ายหมูปิ้งอยู่ตรงข้ามร้านจำหน่ายซาลาเปา วราภรณ์ หรือศูนย์-โชว์รูมรถยนต์ซูซูกิ เนื่องจากผู้ร้องแจ้งว่าบริเวณพื้นที่ดังกล่าว พบว่าจะมีร้านจำหน่ายหมูปิ้ง อยู่จำนวน 1 ร้าน (ไม่ทราบรายละเอียดเกี่ยวกับผู้จำหน่าย) ทำการตั้งร้านจำหน่ายหมูปิ้ง ตั้งแต่เวลา 08.00 น. เป็นประจำทุกวัน โดยในขณะที่ทำการย่างหมู่ปิ้งอยู่นั้นพบว่าจะมีเขม่าควันลอยฟุ้งกระจายและส่งกลิ่นเหม็นรบกวนไปทั่วบริเวณพื้นที่ฯ และทำให้ติดเสื้อที่ตากไว้  ส่งผลให้ผู้ร้อง ประชาชน และ ผู้สูงอายุที่อยู่ใกล้เคียงก็ไม่สามารถเปิดหน้าต่าง ประตูบ้านได้ ส่งผลทำให้ได้รับความเดือดร้อนเป็นอย่างมาก ประสบปัญหามานานประมาณ 4 เดือนแล้ว  เบื้องต้นแจ้งเรื่องไปยังสำนักงานตำรวจแห่งชาติในพื้นที่ฯ ผ่านทางหมายเลขสายด่วน 191 และ แจ้งไปยังกรมทางหลวง ซึ่งได้รับแจ้งว่า "จัดการเรื่องการจำหน่ายบนถนนได้ แต่เรื่องควันไม่สามารถดำเนินการได้" อีกทั้งผู้ร้องแจ้งว่าเพื่อนบ้านของผู้ร้องได้แจ้งเรื่องไปยังสิ่งแวดล้อมในพื้นที่แล้ว แต่ยังคงประสบปัญหาอยู่เช่นเดิม จึงเห็นควรให้หน่วยงานที่เกี่ยวข้องข้ามาแก้ไขปัญหาเขม่าควันฯ จากการจำหน่ายหมูปิ้ง เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata